S'annada imbeniente, sa 2006-2007, incumentzat a bellu a bellu a pro more de una noa fèrta, chi lu tenet a tesu de is campos pro tres meses; aende·si ristabilidu, caraterizat s'istagione cun carchi marcadura significativa, intre cale una tripleta contra de su Real Madrid e duos gol chi l'acostant, in su bene e in su male, a Maradona: su 18 abrile 2007, durante sa semifinale de Copa de su Re contra de su Getafe, signat unu gol prètzisu a culu realizadu dae su cunnatzionale contra de s'Inghilterra a is Mundiales de su 1986 in Messico, connotu comente a su gol de su sèculu. Su 9 làmpadas, in unu derby cruciale in sa liga contra de s'Espanyol, signat unu gol cun sa manu, pro tzertos veris prètzisu a sa famada manu de Dios de su matessi Maradona. Sa marcadura est cunvalidada intre is protestas, intzitende medas polèmicas cara a su diretore de gara e cara a s'argentinu matessi, acusadu de antisportividade.